钦定古今图书集成/理学汇编/学行典/第240卷 > 盛逮
## 钦定古今图书集成/理学汇编/学行典/第240卷 > 盛逮

按《苏州府志》：“盛逮，字景华，吴江人。洪武初，以贤良应
召，赐冠带。参大臣议事，与中书参政陈宁议不合，以
疾辞归。弟彰以盐法捕甚急，父怜其孝，不忍遣，逮请
曰：‘弟未有子，儿愿往’。因谪戍宁夏。先是，逮归里，宁适
守苏，将甘心焉。亟欲见逮不得，乃命逮督办通区逋
赋，倾资代民偿之。友人唐自牧负官租，计白金二百”
两，走告于逮，如数与之。翰林待诏李干老无所归，逮
至家，干既卒，葬于墓侧，岁时祭之。逮尝游关中，得异人导引法，作《原道诗》，卒年九十三。